**4.7.2018**

**Lausunto: Luonnos hallituksen esitykseksi eduskunnalle Maailman postiliiton yleissopimuksen hyväksymisestä ja laiksi yleissopimuksen lainsäädännön alaan kuuluvien määräysten voimaansaattamisesta**

**Teollisuusliitto ry**

**Hakaniemenranta 1 A,
PL 107, 00531 Helsinki**

Luonnos hallituksen esitykseksi sisältää pitkälti lähinnä teknisiä muutoksia vallitsevaan käytäntöön. Teollisuusliitto ry haluaa kuitenkin kiinnittää huomiota seuraaviin asioihin.

Kuten lausuntoluonnoksessa todetaan, esityksellä on vaikutuksia operaattorien toimintaan. Tässä tapauksessa Manner-Suomessa Maailman Postiliiton nimeämänä operaattorina toimii Posti Oyj. On huomioitava, että esityksessä tavaralähetyksille asetettu viivakoodivaade ja siihen liittyvä kehitystyö merkitsee Postille lisäkustannuksia, toisaalta se lisää myös palvelutasoa.

Teollisuusliitto ry pitää tärkeänä artikla 3:a, jossa määritellään Postin yleispalvelu. Tämän mukaan jäsenmaat velvoitetaan varmistamaan omilla alueillaan, että kaikilla käyttäjillä tai asiakkailla on oikeus yleispalveluun, johon kuuluu pysyvästi laadukkaiden ja kohtuuhintaisten peruspostipalvelujen tarjonta. On lisäksi huomioon otettava, että edellä kuvatut palvelut on pystyttävä toteuttamaan tasapuolisesti koko maassa.

Tärkeää on myös, että Maailman Postiliiton jäsenmaat varmistavat, että postin yleispalvelu on järjestetty kannattavasti, mikä takaa sen kestävyyden. Tämä takaa myös kansalaisten näkökulmasta kyseisten palveluluiden toimivuuden.

Lakiluonnoksessa ei käytännössä mainita postipalveluita tuottavien yritysten henkilöstöä. Teollisuusliitto näkee, että henkilöstön mitoitus on oltava riittävä, jotta lain edellyttämä palvelutaso saadaan pidettyä yllä.

Riku Aalto, Puheenjohtaja

Teollisuusliitto ry